**Shirin non qovurmalar** — tuxumga belab, qovurilgan non. Ular bugʻdoy nonidan tayyorlanadi, oldin tuxumga belanadi yoki sut shimitiladi va shakar sepiladi. Choy, qahva, kakao va boshqa ichimliklarga qoʻshib tortiladi yoki alohida yeyiladi. Bir variantida tovada qovurishdan oldin ular tuxum va sut aralashmasi — lezonda boʻktiriladi.

Turli mamlakatlarda
-------------------

### Yevropa

Avstriya va Bavariyada Italiyaning Paviya shahri nomidan kelib chiqqan „Paviya noni" atamasini qoʻllashadi.

Nemis oshxonasida bu taom „Armeritter" (nemischa: — „kambagʻal ritsar") deyiladi. Bu nom ostida yegulik XX-asrda rus talabalari va kambagʻal ziyolilar orasida juda mashhur edi. V. V. Poxlebkinning yozishiga koʻra, qaynoq suvga boʻktirilgach, tuzlab quritilib choʻchqa yogʻi yoki oʻsimlik yogʻida pishirilgan varianti Rossiyada 1930-yillarga qadar „mnixi" nomi bilan mashhur edi.

Vengriyada, odatda, *bukassa* deb ataladi (soʻzma-soʻz. „momiq non").

#### Fransiya

Bu taom oʻrta asrlarda Yevropada mashhur boʻlgan. Fransiyada bu qoqnonlar „yoʻqotilgan non" (pain perdu) deb nomlangan, bu suvi qochgan, yaʼni „yeyilmaydigan" nondan foydalanishni bildiradi. Qovurilgandan keyingi rangi tufayli ularni „oltin non" deb ham atashgan.

#### Ispaniya

 Shakarli torrixa
Shirin non qovurmalarning ispancha varianti *torrixa* deb ataladi (ispancha: *torrija*). Nonga sut shimdiriladi va keyin qovuriladi. Zaytun moyi va limon sharbati bilan namlanishi mumkin. Koʻpincha, asal yoki shakar bilan beriladi. Torrixa — Katta post va Pasxa arafasidagi haftada Ispaniyada anʼanaviy taomdir.

#### Daniya

Daniyada *arme riddere* (Kambagʻal ritsarlar) shirin nonushta taomidir, uni tushdan keyin yoki kechki desert sifatida ham isteʼmol qilish mumkin. Ushbu taomning Daniyacha versiyasida oddiy shakar oʻrniga dolchinli shakar ishlatiladi.

### Hindiston

Hindistonda Bombay qoqnoni koʻcha sotuvchilari va baqqollar tomonidan „Mumbay koʻchalarida" sotiladigan taomdir, Bombay qoqnonini shirin fransuz noni deb ham ataladi.

### Shimoliy Amerika

 Amerikada meva, qaymoq va zarang siropi qoʻshilgan fransuz qoqnoni.
AQShda shunga oʻxshash taom „fransuz qoqnoni" deb ataladi (inglizcha: *French toast*).

### Hong Kong

Hong Kongcha fransuz qoqnoni (soʻzma-soʻz. „gʻarbiy qoqnon") odatda yeryongʻoq yogʻi yoki murabbo bilan bir necha boʻlak nonni qoʻshib tayyorlanadi, keyin koʻpchitilgan tuxumga botiriladi va qovuriladi. Sariyogʻ va tillarang sirop yoki asal bilan tortiladi. Bu Hong Kong choyxonalaridagi(cha chaan teng) odatiy taomlardandir.

Manbalar
--------

1. ↑ . Согласно словарю «Русское словесное ударение» Wayback Machine saytida arxivlandi (2007-09-29). М. В. Зарвы 2001 г. издания ударение падает на первый слог, в то время как «Русский орфографический словарь Российской академии наук» (отв. ред. В. В. Лопатин), «Толковый словарь русского языка» Ожегова и Шведовой 1992 г. издания и «Большой толковый словарь» Кузнецова в редакции 2009 г. допускают оба варианта ударения, приводя ударение на второй слог в качестве первого варианта.
2. ↑  В. В. Похлёбкин 2015. sfn error: no target: CITEREFВ.\_В.\_Похлёбкин2015 (help)
3. ↑  „Mærkelige madnavne: Hvorfor hedder det arme riddere?" (da). *Samvirke.dk*. Qaraldi: 31-avgust 2020-yil.
4. ↑  „Arme riddere - nem dessert - opskrift | Spis og spar" (da). *DR Mad*. Qaraldi: 31-avgust 2020-yil.
5. ↑  „Bombay Toast | (QUICK & TASTY) Indian Breakfast Bread Recipe (+Video)" (en). *Three Whistles Kitchen* (23-aprel 2019-yil). Qaraldi: 30-sentabr 2020-yil.
6. ↑  „Sweet French Toast (Bombay Toast)" (en). *Bawarchi*. Qaraldi: 30-sentabr 2020-yil.

Adabiyotlar
-----------

* *Craig Claiborne's The New York Times Food Encyclopedia*. Andoza:Нп3.
* Farmer, Fannie*. The Boston Cooking-School Cook Book*. Boston: Little, Brown and Co. 1918.
* Mariani, John F.*. The Encyclopedia of American Food and Drink*. New York: Lebhar-Friedman, 1999.
* Redon, Odilie; et al.*. The Medieval Kitchen: Recipes from France and Italy*. Chicago: Univ. Chicago Press, 1998.
* Poxlyobkin V. V. Mnixi // Kulinarniy slovar. — M.: Izdatelstvo „E", 2015. — S. 223—224. — 456 s. — 4000 ekz. — ISBN 978-5-699-75127-3.